CELEX: 62017CN0611
Language: hu
Date: 2017-10-23 00:00:00
Title: C-611/17. sz. ügy: 2017. október 23-án benyújtott kereset – Olasz Köztársaság kontra az Európai Unió Tanácsa

11.12.2017   
            
            
               HU
            
            
               Az Európai Unió Hivatalos Lapja
            
            
               C 424/26
            
         2017. október 23-án benyújtott kereset – Olasz Köztársaság kontra az Európai Unió Tanácsa
   (C-611/17. sz. ügy)
   (2017/C 424/38)
   Az eljárás nyelve: olasz
   
      Felek
   
   
      Felperes: Olasz Köztársaság (képviselők: G. Palmieri meghatalmazott, P. Gentili avvocato dello Stato)
   
      Alperes: az Európai Unió Tanácsa
   
      Kereseti kérelmek
   
   
               —
            
            
               a Bíróság semmisítse meg az (EU) 2017/127 rendelet bizonyos halászati lehetőségek tekintetében történő módosításáról szóló, az Európai Unió Hivatalos Lapjának 2017. július 29-i L 199. számában megjelent 2017. július 25-i (EU) 2017/1398 rendeletet, különösen az 1. cikk 2. pontját, amely az (EU) 2017/127 rendelet I D. mellékletét módosítja, a megtámadott rendelet mellékletének teljes 3. pontját, amely az (EU) 2017/127 rendelet I D. mellékletének módosítását tartalmazza), valamint a teljes (9), (10), (11) és (12) preambulumbekezdést;
            
         
               —
            
            
               a Bíróság az Európai Unió Tanácsát kötelezze az eljárás költségeinek viselésére.
            
         
      Jogalapok és fontosabb érvek
   
   
      
         Első jogalap: az atlanti tonhalfélék védelméről szóló nemzetközi egyezményhez történő csatlakozásról szóló 86/238/EGK határozat 1. cikkének megsértése
      
   
   Az ICCAT határozat végrehajtása nem volt kötelező a kardhal-halászati kvóták tekintetében.
   
      
         Második jogalap: az indokolás hiánya (EUMSZ 296. cikk (2) bekezdés).
      
   
   E határozatot nem indokolták.
   
      
         Harmadik jogalap: az EUSZ 17. cikknek és az 1380/2013 rendelet 16. cikkének a megsértése.
      
   
   A határozat ellentétes a relatív tartósság elvével és az Unió érdekével.
   
      
         Negyedik jogalap: a visszaható hatály tilalma elvének, a jogbiztonság elvének és a bizalomvédelem elvének a megsértése.
      
   
   A határozat semmi esetre sem lett volna alkalmazható a folyamatban lévő halászati évre.
   
      
         Ötödik jogalap: az indokolás hiánya (az EUMSZ 296. cikk (2) bekezdésének megsértése).
      
   
   A határozatnak nincs indokolása azon részében, amely a tagállamok között elosztandó TAC kvóták referencia-időszakaként a 2012-2015. közötti négyéves időszakot jelöli meg.
   
      
         Hatodik jogalap: az arányosság elvének a megsértése (EUSZ 5. cikk) és a tények téves értékelése.
      
   
   A 2010-es és 2011-es év referenciaidőszakból való kizárása túlzott és elhibázott azon célkitűzésre tekintettel, hogy csak a rendszeres fogásokat tüntessék fel a fogásokra vonatkozó adatok között.
   
      
         Hetedik jogalap: az EUMSZ 258. cikk és EUMSZ 260. cikk megsértése. Hatáskör hiánya.
      
   
   A Tanács nem rendelkezett hatáskörrel, hogy szankciót szabjon ki Olaszországgal szemben az eresztőháló alkalmazása vonatkozásában.
   
      
         Nyolcadik jogalap: a megfelelő ügyintézés elvének (az Európai Unió Alapjogi Chartájának 41. cikke) és az 1380/2013 rendelet 16. cikkének a megsértése.
      
   
   A 2012-2015-ös referenciaidőszak elfogadása hátrányosan érintette Olaszországot, mivel csökkentette halászati lehetőségeit, ezzel megsértette a relatív tartósság elvét, továbbá nem történt megfelelő vizsgálat.
   
      
         Kilencedik jogalap: a hátrányos megkülönböztetés tilalma elvének a megsértése (EUMSZ 18. cikk).
      
   
   Ez a csökkentés indokolatlanul hátrányosan megkülönbözteti az olasz halászokat.
   
      
         Tizedik jogalap: a visszaható hatály tilalma elvének, a jogbiztonság elvének és a bizalomvédelem elvének a megsértése.
      
   
   A csökkentés semmi esetre sem lett volna alkalmazható a folyamatban lévő halászati évre.